# **F3L-** **FIȘA DE EVALUARE GENERALĂ A PROIECTULUI (proiecte de cooperare între GAL-uri)**

**ASOCIATIA MICROREGIUNEA TARA HATEGULUI-TINUTUL PADURENILOR GAL**

INTERVENTIA DR 36 LEADER-„Dezvoltarea locală plasată sub responsabilitatea comunității”

Denumirea intervenției din SDL: ......................................................

Denumire solicitant GAL: ..........................................................

Nr. autorizație de funcționare GAL: ………………………………………………………………..

Date personale *(reprezentant legal al solicitantului)*

Nume:………………………………………………………………………........

Prenume:……………...……………………………………………………......

Funcţie:………………………….......................................................

Titlul proiectului: ……………………………………………………………

Obiectivul proiectului: ...............................................................

Amplasarea proiectului .......................(localitate/localități)

1. **VERIFICAREA CRITERIILOR DE ELIGIBILITATE**

EG1 Solicitantul sprijinului este un GAL autorizat de MADR pentru perioada de programare 2023-2027?

***DA🞏 NU🞏***

EG2 Evitarea creării de condiții artificiale pentru a beneficia de sprijin financiar: Solicitantul nu a creat condiţii artificiale pentru accesarea sprijinului financiar?

***DA🞏 NU🞏***

EG3 Partenerii din cadrul proiectului de cooperare sunt Grupuri de Acțiune Locală sau alte structuri similare cu acestea, care implementează o Strategie de Dezvoltare Locală, din România sau din Europa?

***DA🞏 NU🞏***

EG4 Proiectul de cooperare este elaborat în comun, vizează activități concrete comune și este asumat prin semnătură de către reprezentantul legal al fiecărui partener/ persoana desemnată să gestioneze proiectul de cooperare?

***DA🞏 NU🞏***

EG5 Suma solicitată nu depășește plafonul maxim de 200.000 de euro/GAL?

***DA🞏 NU🞏***

EG6 Proiectul nu vizează activități economice neagricole menite să creeze un avantaj economic pentru GAL-urile din proiect sau pentru anumite întreprinderi din teritoriul acestora?

***DA🞏 NU🞏***

EG7 Rezonabilitatea costurilor: Cheltuielile propuse pentru realizarea proiectului respectă rezonabilitatea costurilor?

***DA🞏 NU🞏***

EG8 Verificarea intensității sprijinului: Încadrarea intensității sprijinului corespunde cu tipul de serviciu/investiție propus(ă)?

***DA🞏 NU🞏***

1. ***VERIFICAREA BUGETULUI INDICATIV***

2.1 Informaţiile furnizate în cadrul bugetului indicativ din Cererea de finanțare sunt corecte şi sunt în conformitate cu Fundamentarea bugetului (document obligatoriu anexă la cererea de finanțare) pe categorii de cheltuieli eligibile?

***DA🞏 NU🞏 DA cu diferențe🞏***

2.2 Cheltuielile propuse sunt eligibile și sunt în concordanță cu activitățile eligibile din proiect?

***DA🞏 NU🞏***

2.3 TVA-ul aferent cheltuielilor eligibile este corect încadrat în coloana cheltuielilor neeligibile/eligibile, dacă este cazul?

***DA🞏 NU🞏 DA cu diferențe 🞏***

**DECIZIA REFERITOARE LA PROIECT DIN PUNCT DE VEDERE AL ÎNDEPLINIRII CRITERIILOR GENERALE DE ELIGIBILITATE**

**PROIECTUL ESTE:**

* **ELIGIBIL**
* **NEELIGIBIL**

**Observaţii:**

Se detaliază:

- pentru fiecare criteriu de eligibilitate care nu a fost îndeplinit, motivul neeligibilităţii, dacă este cazul,

- motivul reducerii valorii eligibile, a valorii publice sau a intensităţii sprijinului, dacă este cazul,

- motivul pentru care expertul a bifat ”Nu este cazul”, dacă este cazul,

.............................................................................................................................................................................................................................................................................................................

*Verificat: Expert evaluator GAL*

*Nume/Prenume ……………………*

*Semnătura*

*Data………..*

Întocmit: Expert evaluator GAL

*Nume/Prenume ……………………*

*Semnătura*

*Data………*

**METODOLOGIE DE APLICAT PENTRU VERIFICAREA CONDIŢIILOR DE ELIGIBILITATE**

1. **VERIFICAREA CRITERIILOR DE ELIGIBILITATE**

**EG1 Solicitantul sprijinului este un GAL autorizat de MADR pentru perioada de programare 2023-2027?**

Solicitantul trebuie să dețină Autorizaţie de funcţionare valabilă, pe perioada implementării SDL. Se verifică Autorizaţia de funcţionare încărcată în platformă pentru programare 2023-2027. În cazul în care este îndeplinită condiția, se bifează „DA” în fișa de verificare. Dacă nu este îndeplinită condiția, se bifează„NU”.

**EG2 Evitarea creării de condiții artificiale pentru a beneficia de sprijin financiar:** **Solicitantul nu a creat condiţii artificiale pentru accesarea sprijinului financiar?**

Este interzisă crearea de condiții artificiale pentru a beneficia de plăți (sprijin) și a obține, astfel, un avantaj care contravine obiectivelor intervenției.

Se verifică în Cererea de finanțare dacă s-au creat condiții artificiale pentru a beneficia de sprijin și a obține astfel un avantaj care contravine obiectivelor intervenției.

Exemple de condiții create artificial pentru a beneficia de plăți:

• Acțiunile propuse prin proiect sunt identice cu acțiunile unui proiect în baza căruia GAL a primit finanțare;

• Alocare bugetară nejustificată în raport cu activitățile propuse prin proiect (ex: numărul participanților la acțiunile proiectului, durata activităților principale din proiect etc.);

• Durata totală de implementare a proiectului nejustificat de mare față de durata activităților principale din proiect – cursuri, seminarii etc.

• În cazul în care au mai beneficiat de sprijin și investițiile sunt identice din punct de vedere al achizițiilor;

• Elemente comune legate de investiții care pot conduce la crearea unor condiții artificiale;

• Alte elemente decât cele exemplificate mai sus și care pot avea ca și consecință crearea de condiții artificiale pentru accesarea fondurilor nerambursabile.

În situația în care se constată că sunt create condiții artificiale, evaluatorii menționează în fișa

de verificare aspectele identificate și bifează ”NU” în fișa de verificare.

In cazul în care este îndeplinită condiția, se bifează „DA” în fișa de verificare.

**EG3 Partenerii din cadrul proiectului de cooperare sunt Grupuri de Acțiune Locală sau alte structuri similare cu acestea, care implementează o Strategie de Dezvoltare Locală, din România sau din Europa?**

Se verifică dacă partenerii din cadrul proiectului de cooperare sunt Grupuri de Acțiune Locală sau alte structuri similare cu acestea, care implementează o Strategie de Dezvoltare Locală, din România sau din Europa. Structuri similare GAL-urilor pot fi parteneriate de tip DLRC sau alte parteneriate cu/fără personalitate juridică, ca de exemplu un grup de parteneri publici și privați locali de pe un teritoriu rural/urban, care implementează o strategie de dezvoltare locală (scopul acțiunilor acestui grup trebuie să fie similar cu cel al unui GAL).

Sunt acceptați ca parteneri în cadrul proiectelor de cooperare numai structuri de tip DLRC din

Romania, care implementează o strategie de dezvoltare locală.

În cazul în care este prezentat documentul oficial care certifică parteneriatul de tip DLRC , se

bifează „DA” în fișa de verificare.

În cazul în care evaluatorii constată că documentele prezentate nu atestă îndeplinirea condițiilor de mai sus, se bifează „NU” în fișa de verificare și se menționează acest aspect la rubrica „Observații”.

**EG4 Proiectul de cooperare este elaborat în comun, vizează activități concrete comune și este asumat prin semnătură de către reprezentantul legal al fiecărui partener/ persoana desemnată să gestioneze proiectul de cooperare?**

Se verifică dacă fiecare partener contribuie la activitățile din cadrul proiectului de cooperare. Se verifică dacă proiectul de cooperare este elaborat în comun de către partenerii din proiect și este asumat prin semnătură de către reprezentanții legali ai acestora/ persoanele desemnate pentru gestionarea proiectului. Proiectul de cooperare trebuie să vizeze cel puțin o activitate concretă comună, cu livrabile bine definite și cu rezultate exacte, care să producă beneficii pentru teritoriile partenerilor din proiect. Proiectul trebuie să fie implementat în comun de către toți partenerii semnatari, având ca obiectiv implementarea acțiunilor și activităților proiectului de cooperare, realizate de fiecare partener conform prevederilor din Planul de acțiune și Acordul de cooperare, semnat de toți partenerii care participă la proiect. Acordul de cooperare trebuie să includă referințe cu privire la bugetul general planificat, obiectivele proiectului, activitățile pentru implementarea comună și realizarea acestora, rolul fiecărui partener, un calendar de activități pentru implementarea proiectului și contribuția financiară finală a fiecărui partener în cadrul proiectului. Proiectele de cooperare vor fi implementate sub responsabilitatea unui partener coordonator. Partenerii trebuie să împartă atât sarcinile, cât și, proporțional cu acestea, cheltuielile, astfel încât fiecare partener să participe la activitățile proiectului. Fiecare partener este responsabil pentru propriile angajamente față de ceilalți parteneri și față de GAL-ul coordonator, în baza Acordului de cooperare încheiat.

În cazul în care este îndeplinită condiția, se bifează „DA” în fișa de verificare. În cazul în care evaluatorii constată că documentele prezentate nu atestă îndeplinirea condițiilor de mai sus, se bifează „NU” în fișa de verificare și se menționează acest aspect la rubrica „Observații”.

**EG5 Suma solicitată nu depășește plafonul maxim de 200.000 de euro/GAL?**

Fiecare partener trebuie să aibă în cadrul proiectului de cooperare o contribuție financiară proporțională cu partea aferentă GAL-ului din acțiunea comună, pe care proiectul de cooperare este planificat să o livreze.

Se verifică dacă solicitantul este beneficiar al sprijinului financiar pentru unul sau mai multe proiecte de cooperare. În cazul în care este, se verifică dacă valoarea cumulată a acestora depășește plafonul maxim de 200.000 de euro/GAL. În cazul în care proiectul de cooperare cuprinde mai multe GAL-uri autorizate de MADR, verificarea criteriului de eligibilitate se face pentru fiecare dintre acestea. În cazul în care valoarea totală a proiectelor depuse nu depășește plafonul maxim de 200.000 euro/GAL, se bifează „DA” și criteriul se consideră îndeplinit, iar în caz contrar se bifează „NU”, iar Cererea de finanțare devine neeligibilă.

**EG6 Proiectul nu vizează activități economice neagricole menite să creeze un avantaj economic pentru GAL-urile din proiect sau pentru anumite întreprinderi din teritoriul acestora?**

Se verifică informațiile din Cererea de finanțare prin care GAL-urile partenere își asumă faptul că proiectele de cooperare nu vizează activități economice neagricole menite să creeze un avantaj economic. Activitățile proiectului nu vor viza activități economice neagricole menite să creeze un avantaj economic pentru GAL și partenerii acestuia sau pentru anumite întreprinderi din teritoriul acoperit de GAL sau de partenerii acestuia și să nu distorsioneze concurența, iar investițiile realizate prin proiect să nu fie generatoare de venit. În acest sens se verifică informațiile din secțiunea A10.8 din cererea de finanțare și din Declarația pe propria răspundere (punctul 20).

În cazul în care este îndeplinită condiția, se bifează „DA”. În cazul în care evaluatorii constată că documentele prezentate nu atestă îndeplinirea condițiilor de mai sus, se bifează „NU” în fișa de verificare și se menționează acest aspect la rubrica „Observații”.

**EG7 Rezonabilitatea costurilor: Cheltuielile propuse pentru realizarea proiectului respectă rezonabilitatea costurilor?**

Costurile prevăzute în proiect trebuie să fie rezonabile, justificate și să corespundă principiilor unei bune gestionări financiare, în special din punct de vedere al raportului preț-calitate și al rentabilității. În cadrul Cererii de finanțare se va detalia alocarea financiară aferentă fiecărui partener, atât pentru componenta de servicii, cât și pentru componenta de investiții, dacă este cazul. Fiecare GAL autorizat de DGDR AM PS întocmește pentru bugetul asumat câte o Fundamentare bugetară pe tipuri de cheltuieli eligibile, cu detalierea cheltuielilor prevăzute în bugetul GAL.

Pentru achizițiile în comun (de ex. platforme, softuri etc.), fiecare GAL care participă la acestea va indica în Cererea de finanțare, documentul „FUNDAMENTARE BUGET GAL”, partea din bugetul total al achiziției pe care și-o asumă, denumirea achiziției în comun și va face referire la ofertele depuse care vor conține valoarea totală ofertată.

Ofertele aferente achiziției în comun se depun doar de către partenerul care derulează achiziția și vor cuprinde valoarea totală ofertată. De asemenea, se va depune Acordul pentru desfășurarea achiziției comune, în care se vor detalia cel puțin următoarele: responsabilitățile părților și aspectele de organizare internă a procedurii de atribuire (inclusiv desemnarea GAL-ului care se va ocupa de derularea procedurii, organizarea procedurii, repartizarea produselor/ serviciilor care urmează să fie achiziționate și încheierea contractului/ contractelor).

Având în vedere faptul că un singur GAL este desemnat pentru realizarea procedurii, există 2 variante pentru finalizarea procedurii:

1. Încheierea unui singur contract de achiziție publică în cadrul căruia părțile semnatare sunt toate GAL-urile din acord și furnizorul/ prestatorul câștigător. În acest caz, în cadrul contractului se vor evidenția separat pentru fiecare GAL partea de contract cu bugetul aferent, conform contractelor de finanțare. În acest caz, există un singur dosar de achiziție publică, iar avizarea din partea CRFIR 8 a dosarului este valabilă pentru fiecare dintre GAL-urile semnatare. Acordul de desfășurare a achiziției comune va fi document suplimentar care se va anexa dosarului achiziției.

2. Încheierea câte unui contract de achiziție publică între fiecare dintre GAL-urile semnatare ale acordului și furnizor/ prestator. În acest caz, fiecare GAL elaborează propriul dosar de achiziției pe care îl supune avizării din partea CRFIR 8, iar Acordul de desfășurare a achiziției comune va reprezenta anexă la contractul de finanțare, pentru a putea face legătura cu procedura de atribuire efectuată.

În cazul în care evaluatorii constată că valorile cheltuielilor propuse nu sunt rezonabile raportat la acțiunile din proiect, aceștia cer solicitantului refacerea bugetului GAL prin diminuarea cheltuielilor nerezonabile.

Solicitantul are obligația să atașeze la Cererea de Finanțare două oferte pentru fiecare bun/ serviciu bugetat, aferente acțiunilor din proiect (se pot prezenta și oferte din SICAP pentru produse și servicii similare; oferte descărcate din mediul online/print screen, care să conțină data ofertei). Ofertele depuse trebuie să conțină detalierea unor specificații tehnice minimale și prețul de achiziție, defalcat pe categorii de bunuri/servicii. Fac excepție achizițiile comune pentru care cele două oferte se vor prezenta doar de către partenerul care derulează achiziția, desemnat prin Acordul pentru desfășurarea achiziției comune.

Pentru cazare sau pentru închiriere mijloc de transport în afara țării se pot atașa print-screen-uri de pe paginile de internet ale operatorilor respectivi, în care să se regăsească prețurile care au stat la baza sumelor prevăzute în buget. De asemenea, la întocmirea bugetelor de către fiecare partener, se va preciza cursul euro la care au fost calculate sumele prevăzute în buget.

Rezonabilitatea prețurilor se va verifica, în funcție de tipul de cheltuieli incluse în proiect, prin următoarele metode:

• comparare cu două oferte, indiferent de valoarea bunurilor/serviciilor, sau print-screen-uri de pe paginile de internet ale operatorilor pentru cazare sau pentru închiriere mijloc de transport din afara țării;

• raportare la limitele maxime prevăzute de legislația națională pentru alocația de cazare, indemnizația de delegare și transport.

**EG8 Verificarea intensității sprijinului: Încadrarea intensității sprijinului corespunde cu tipul de serviciu/investiție propus(ă)?**

Se verifică în Cererea de finanțare dacă intensitatea sprijinului nerambursabil respectă intensitatea corespunzătoare tipului de serviciu/investiție propus(ă). Intensitatea sprijinului pentru proiectele de cooperare este de 100%.

În cazul în care Planul de acțiune include investiții, se limitează rata maximă a sprijinului în conformitate cu prevederile art. 73 din Regulamentul privind PS PAC, respectiv la maximum 65% din costurile eligibile.

Această rată poate fi majorată până la 100% în următoarele cazuri:

• investiții neproductive (care nu generează un avantaj economic) și proiecte ale grupurilor operaționale din cadrul PEI;

• împădurirea, crearea de sisteme agrosilvice și regenerarea acestora, consolidarea terenurilor în silvicultură și investițiile neproductive aferente unuia sau mai multora dintre obiectivele specifice prevăzute la articolul 6 alineatul (1) literele (d), (e) și (f), inclusiv investițiile neproductive menite să protejeze efectivele de animale și culturile de daune provocate de animale sălbatice;

• investiții în servicii de bază în zonele rurale și în infrastructuri în agricultură și silvicultură, astfel cum sunt stabilite de statele membre;

• investiții în refacerea potențialului agricol sau forestier în urma unor dezastre naturale, a unor fenomene climatice nefavorabile sau a unor evenimente catastrofale și investiții în acțiuni preventive adecvate, precum și investiții în menținerea sănătății pădurilor.

Dacă încadrarea intensității corespunde se bifează „DA”. În caz contrar se bifează „NU” și se menționează acest aspect la rubrica „Observații”.

1. **VERIFICAREA BUGETULUI INDICATIV**

Verificarea constă în:

- Asigurarea că toate costurile propuse pentru finanţare sunt eligibile şi calculele sunt corecte. Bugetul indicativ este structurat pe două capitole – cheltuieli pentru derularea proiectului și investiții.

- Verificarea bugetului indicativ privind corectitudinea informațiilor furnizate, analizând și fundamentarea bugetară (document obligatoriu anexă la cererea de finanțare), care privește corelarea dintre activitățile și resursele umane alocate acestora prin proiect cu sumele prevăzute în capitolele din buget pentru aceste activități.

- Toate cheltuielile trebuie să fie justificate și să corespundă principiilor unei bune gestionări financiare, în special din punct de vedere al raportului preț-calitate.

**2.1 Informaţiile furnizate în cadrul bugetului indicativ din Cererea de finanțare sunt corecte şi sunt în conformitate cu Fundamentarea Bugetului (document obligatoriu anexă la cererea de finanțare) pe categorii de cheltuieli eligibile?**

|  |  |
| --- | --- |
| DOCUMENTE PREZENTATE | PUNCTE DE VERIFICAT ÎN CADRUL DOCUMENTELOR PREZENTATE |
| * Cererea de finanțare * Bugetul indicativ * Fundamentarea bugetului pe categorii de cheltuieli eligibile, corelat cu activitățile și rezultatele proiectului | * Se verifică în Cererea de finanțare activitățile propuse prin proiect și resursele alocate acestora. * Se verifică bugetul indicativ privind corectitudinea informațiilor furnizate, corelat cu fundamentarea bugetului față de activitățile și resursele alocate acestora prin proiect. * Se verifică încadrarea categoriilor de cheltuieli eligibile pe cele două capitole bugetare; suma cheltuielilor aferente fiecărui capitol din fundamentare trebuie să fie egală cu suma prevazută pentru fiecare capitol bugetar. |

a) Dacă există diferențe de încadrare, în sensul că unele cheltuieli neeligibile sunt trecute în categoria cheltuielilor eligibile, expertul bifează căsuța corespunzătoare NU şi îşi motivează poziţia în linia prevăzută în acest scop.

În acest caz bugetul este retransmis solicitantului pentru recalculare, prin Fișa de solicitare a informațiilor suplimentare, expertul va modifica bugetul prin micșorarea valorii cheltuielilor eligibile cu valoarea identificată de expert ca fiind neeligibilă. Expertul va motiva poziţia cu explicații în linia prevăzută în acest scop la rubrica Observații. Se vor face menţiuni la eventualele greşeli de încadrare sau alte cauze care au generat diferenţele. Cererea de finanţare este declarată eligibilă prin bifarea căsuței corespunzătoare DA cu diferențe.

b) Dacă există mici diferențe de calcul în cererea de finanțare și Fundamentarea bugetului indicativ corelat cu activitățile și rezultatele proiectului, pe categorii de cheltuieli eligibile, expertul efectuează modificările în buget și, în matricea de verificare a Bugetului indicativ, bifează căsuța corespunzătoare DA cu diferențe. În acest caz se vor oferi explicaţii în rubrica Observaţii. Se vor face menţiuni la eventualele greşeli de calcul, costuri care includ impozite şi taxe deductibile sau alte cauze care au generat diferenţele.

Și în acest caz bugetul modificat de expert este retransmis solicitantului pentru luare la cunoștință de modificările efectuate, prin Fișa de solicitare a informațiilor suplimentare.

Cererea de finanţare este declarată eligibilă prin bifarea căsuței corespunzătoare DA cu diferențe.

Pentru punctele a și b, în cazul în care solicitantul nu este de acord cu corecțiile efectuate și aduse la cunoștință prin Fișa de solicitare a informațiilor suplimentare, expertul va bifa NU și va oferi explicații în rubrica Observații.

c) Dacă valoarea proiectului menționată în Buget nu este fundamentată prin activitățile și resursele alocate și s-ar putea aprecia ca bugetul este supradimensionat în raport cu rezultatele preconizate a se realiza, expertul solicită informații suplimentare. Dacă informațiile suplimentare primite nu fundamentează valoarea bugetului, atunci se bifează căsuța NU și criteriul de eligibilitate nu este îndeplinit.

**2.2 Cheltuielile propuse sunt eligibile și sunt în concordanță cu activitățile eligibile din proiect?**

Se verifică dacă cheltuielile propuse sunt eligibile și sunt aferente acțiunilor eligibile prevăzute în Fișa intervenției din SDL și preluate în Ghidul solicitantului elaborat de GAL.

Dacă în urma verificării se constată că cheltuielile eligibile și neeligibile sunt trecute în coloanele corespunzătoare acestora, expertul bifează DA în căsuța corespunzătoare, în caz contrar bifează NU și îşi motivează poziţia în linia prevăzută în acest scop la rubrica Observații, aceste cheltuieli devenind neeligibile.

**Cheltuieli neeligibile**

• cheltuieli aferente simplului schimb de experiență neconcretizat într-o acțiune comună. De asemenea, nu sunt eligibile cheltuielile legate de teritoriile din afara Europei sau din afara teritoriului partenerilor implicați în proiectul de cooperare, cu excepția participării la un singur eveniment internațional (dacă este cazul) și/sau participarea la un eveniment național în domeniul dezvoltării rurale (dacă este cazul);

• cheltuieli cu achiziţionarea de bunuri și echipamente „second hand”;

• cheltuieli cu achiziția mijloacelor de transport pentru uz personal și pentru transport persoane;

• cheltuieli cu investiții care necesită construcții/montaj, modernizări, extindere, reabilitări clădiri;

• cheltuieli cu investițiile ce fac obiectul dublei finanțări care vizează aceleași costuri eligibile;

• cheltuieli cu dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;

• cheltuieli cu achiziţionarea de terenuri construite și neconstruite;

• cheltuieli cu taxa pe valoarea adăugată.

Beneficiarii vor avea posibilitatea de a recupera contravaloarea TVA aferentă cheltuielilor eligibile de la bugetul de stat, în conformitate cu prevederile OUG 85/2023.

• în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;

• achiziționarea de clădiri;

• cheltuieli cu închirierea unui spațiu pentru desfășurarea managementului proiectului.

**2.3 TVA-ul aferent cheltuielilor eligibile este corect încadrat în coloana cheltuielilor neeligibile/ eligibile?**

Solicitantul poate încadra valoarea TVA pe coloana cheltuielilor eligibile dacă acesta nu poate fi recuperat de la bugetul de stat conform legislației în vigoare sau dacă nu este plătitor de TVA (se va verifica bifa din cererea de finanțare).

Dacă solicitantul este plătitor de TVA (se va verifica bifa din cererea de finanțare), contravaloarea TVA trebuie încadrată pe coloana cheltuielilor neeligibile.

Expertul bifează ”DA” în cazul în care TVA a fost încadrat corect, conform precizărilor de mai sus. În caz contrar, se bifează ”NU” și se modifică bugetul, trecând valoarea TVA pe coloana cheltuielilor neeligibile.

În cazul identificării unor diferențe față de valoarea cheltuielilor eligibile purtătoare de TVA, expertul verifică corectitudinea valorii TVA, bifează "DA cu diferențe" și va opera modificările în bugetul indicativ, motivându-și decizia la rubrica Observații.